Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Chapter 13

Chapter 14

Chapter 15

Chapter 16

Chapter 17

Chapter 18

Chapter 19

Chapter 20

Chapter 21

Chapter 22

Chapter 23

Twafahamu kuwa Tembo ana mkonga mrefu.

Zamani, pua la Tembo lilikuwa fupi na nono.

Pua hilo lilionekana kama kiatu kilichopachikwa katikati ya uso wake.

Siku moja, Tembo alizaa mtoto.

Alikuwa mdadisi. Alimwuliza swali kila mnyama aliyemuona.

Mtoto wa Tembo alimdadisi Twiga, "Kwa nini shingo yako ni ndefu?"

Pia alidadisi Kifaru, "Kwa nini pembe yako ina ncha iliyochongoka sana?"

Mtoto wa Tembo pia alimdadisi Kiboko, "Kwa nini una macho mekundu?"

Alipomwona Mamba, alimdadisi, "Wewe hula nini?"

Mamake alimwonya, "Mwanangu, usiulize wanyama maswali kama hayo?"

Mtoto wa Tembo alinuna akaenda kucheza.

Kunguru mwerevu akamwambia Mtoto wa Tembo, "Nifuate mtoni nikuonyeshe wanachokula mamba."

Mtoto wa Tembo akamfuata Kunguru hadi mtoni.

Alijipenyeza katikati ya mianzi kwenye ukingo wa mto. Akatazama majini kisha akauliza, "Mamba mwenyewe yuko wapi?"

Jiwe lililokuwa karibu na mto lilisema, "Hujambo?" "Sijambo," alijibu Mtoto wa Tembo. "Unaweza kunieleza wanachokula mamba jioni?"

Jiwe lilimjibu, "Hebu inama kidogo nikwambie wanachokula mamba."Mtoto wa Tembo aliinama chini karibu kabisa na jiwe lile.

Wakati huo huo pua la Mtoto wa Tembo lilikuwa kinywani mwa mamba.

"Mamba atakula nyama yako leo," Kunguru mjanja akasema.

Mtoto wa Tembo akakita chini miguu yake yenye nguvu, akasimama imara na akaanza kujivuta.

Wakati huo, Mamba hakuliachilia pua la Mtoto wa Tembo.

Pua la Mtoto wa Tembo likarefuka zaidi, mpaka, puu! Mtoto wa Tembo akaanguka kichali chali.

Baada ya kukikosa chakula chake, mamba alizama na kutokomea majini.

Mtoto wa Tembo alilitazama pua lake. Lilikuwa refu kama mkonga na hakuweza kuona lilipoishia.

Mkonga wake mrefu ulimwezesha kuchuma matunda yaliyokuwa kwenye matawi ya juu.

Pia, aliweza kuoga wakati wa joto kutumia mkonga wake.

Hadi leo, tembo wote huwa na mikonga mirefu yenye faida kwao.

You are free to download, copy, translate or adapt this story and use the illustrations as long as you attribute in the following way: Judith Baker and Lorato Trok Author - Judith Baker and Lorato Trok
Translation - Prisca Mdee
Illustration - Wiehan de Jager
Language - Kiswahili
Level - First sentences © African Storybook Initiative 2014
Creative Commons: Attribution 4.0
Source www.africanstorybook.org